turjo4nis/wikipedia-bn-dump-20250701 huggingface dataset:
আর্মেনীয় উইকিপিডিয়া

আর্মেনীয় উইকিপিডিয়া ( Vīkīpedyā or Վիքիպեդիա ազատ հանրագիտարան Wīkīpedyā Azat Hanragitaran) হল উইকিপিডিয়ার আর্মেনীয় সংস্করণ। উইকিমিডিয়া ফাউন্ডেশন পরিচালিত ওয়েবসইটটি ফেব্রুয়ারি ২০০৩ সালে Հայերեն Վիքիփեդիա হিসেবে চালু করা হলেও, এর উন্নয়ন শুরু হয় ২০০৫ সালে।।এপ্রিল ৫, ২০১২ সালে এ নাম পরির্তন করে রাখা হয় Հայերեն Վիքիպեդիա।

অক্টোবর ২০১৩ সালে, আর্মেনীয় উইকিপিডিয়া ৯০,০০০ নিবন্ধ সংখ্যা এবং ৩৯০,০০০ টির অধিক পাতা অতিক্রম করে। সে সময়ে ২৫,৮০০ নিবন্ধিত ব্যবহাকারী ও ৮ জন প্রশাসক ছিল। ডিসেম্বর ২০১৩ সালে এটি ১০০,০০০ নিবন্ধ সংখ্যা অতিক্রম করে। বর্তমানে সমস্ত উপাদান মিলিয়ে এটি উইকিপিডিয়াসমূহের তালিকায় ১০০,০০০+ নিবন্ধের বিভাগে অর্ন্তভুক্ত হয়েছে।   পর্যন্ত নিবন্ধ সংখ্যা টি এবং  জন ব্যবহারকারী,  জন প্রশাসক ও টি ফাইল আছে এই উইকিপিডিয়ায়। আর্মেনীয় উইকিপিডিয়ায় উইকিপিডিয়ানদের সম্মিলিত সম্পাদনা সংখ্যা  টি।

ভাষা 
আর্মেনীয় ভাষা প্রধানত পূর্ব আর্মেনীয় উপভাষা ব্যবহৃত করে থাকে। যদিও, আর্মেনিয় উইকিপিডিয়ায় পশ্চিম আর্মেনীয় উপভাষার বিষয় সম্পর্কিত নিবন্ধ রয়েছে, যা প্রধানত আর্মেনীয় অভিবাসীদের ব্যবহৃত ভাষা।

কিছু নিবন্ধের পৃথক পূর্ব ও পশ্চিম আর্মেনীয় সংস্করণ রয়েছে। সেই ক্ষেত্রে, দ্বিতীয় উপভাষার নিবন্ধসমূহ প্রাথমিক উপভাষার সঙ্গে প্রবন্ধের উপরের ডান দিকের কোণায় অবস্থান করে। এছাড়াও পশ্চিম আর্মেনিয়ান নিবন্ধ স্বতন্ত্র্র শ্রেণীকরণ করা রয়েছে এখান- বিষয়শ্রেণী:পশ্চিম আর্মেনীয় ভাষায় উইকিপিডিয়া প্রবন্ধসমূহ।

ইতিহাস

নাম পরিবর্তন 
আর্মেনীয় উইকিপিডিয়া মূলত Վիքիփեդիա (Vikʻipʻedia) নামে নামকরণ করা হয়েছিল কিন্তু ২০১২ সালে নামকরণ করা হয় Վիքիպեդիա (Vikʻipedia)। এখানে պ (pē) র্ণটি փ (pʻiwr) বর্ণ দ্বারা পতিস্থাপিত হয়েছে পূর্ব আর্মেনীয় ভাষায় ব্যবহৃত অল্পপ্রাণ উচ্চারণ প্রতিফলিত বোঝাতে, ভাষার অফিসিয়াল ফর্মটি আর্মেনিয়ায় ব্যবহৃত ভাষা হয়; যদিও, সংশোধিত বানান পশ্চিম আর্মেনীয় ট্রান্সলিটারেশন সাথে সঙ্গতিপূর্ণ নয়। এই আলোচনা এবং পরিবর্তনের সিদ্ধান্ত দুই দফায় সম্পন্ন হয়েছে, এবং এই পরিবর্তনের ৫ এপ্রিল ২০১২ সালে কার্যকর হয়েছিল।

"একজন আর্মেনীয়, একটি নিবন্ধ" 
মার্চ ২৪, ২০১৪ সালে, উইকিমিডিয়া আর্মেনিয়া এবং হিউম্যান ফ্যাক্টর () উভয়ে "একজন আর্মেনীয়, একটি নিবন্ধ" () নামক একটি প্রচারণা চালু করে। এই গণমাধ্যমগুলোর প্রচারণা বেশকয়েকটি আর্মেনীয় টেলিভিশন স্টেশনে প্রচারিত হয়েছিল।

এই প্রচারণার মূল লক্ষ্য ছিল আর্মেনীয় উইকিপিডিয়া নিবন্ধের মান এবং পরিমাণ বৃদ্ধি করা। উইকিপিডিয়ায় আর্মেনীয় ভাষার উপস্থিতির বিস্তৃতি ছাড়াও, এটি আর্মেনীয় জাতির সমৃদ্ধ ইতিহাসের প্রতিফলন ঘটানোর পাশাপাশি তাদের বর্তমান, সমসাময়িক বিশ্বের উদীয়মান অবস্থানে প্রতিটি প্রবন্ধের মাত্রা সহায়তা করে।

"একজন আর্মেনীয়, একটি নিবন্ধ" প্রচারাভিযান আর্মেনীয় টেভিভিশনে হিউম্যান ফ্যাক্টর টিভি অণুষ্ঠানে ২৪ মর্চ ২০১৪ প্রচারিত হয়েছিল। পরবর্তীকালে অন্যান্য অনেক তথ্য সংস্থা এই প্রচারাভিযানটি জনপ্রিয় করে তুলেছিল।

গ্যালারি

আরও দেখুন 
উইকিপিডিয়াসমূহের তালিকা

তথ্যসূত্র

বহিঃসংযোগ 

 

২০০৩-এ প্রতিষ্ঠিত ইন্টারনেট সম্পত্তি
২০০৩-এ আর্মেনিয়ায় প্রতিষ্ঠিত
উইকিপিডিয়া
আর্মেনীয় ভাষার ওয়েবসাইট
ভাষা অনুযায়ী উইকিপিডিয়া
সাক্ষরতার হার অনুযায়ী ভারতের রাজ্য ও কেন্দ্রশাসিত অঞ্চলের তালিকা

ভারতে সাক্ষরতার হার ১৯৪৭এ স্বাধীনতা অর্জনের কালে মাত্র ১২.০০ শতাংশ থেকে প্রাক্কলন অনুযায়ী ২০১৮-এ ৭৪.৩০ শতাংশে উন্নীত হয়েছে। ২০১১ তে অনুষ্ঠিত জনগণনায় ভারতের সাক্ষরতার হার ৭৪.০৪ শতাংশ নির্ণীত হয়েছিল। সাক্ষরতার মাপে ভারত পৃথিবীর ১২২তম দেশ। ভারতের বর্তমান জনসংখ্যা ১,৩৫৬,১৬৩,২৬২ জন। সাক্ষরতার হার রাজ্য থেকে রাজ্যে বিভিন্ন হয়ে থাকে। ২০১৮ এর প্রাক্কলন অনুযায়ী কেরালা রাজ্যে সাক্ষরতার হার ৯৩.৯১ শতাংশ। এটি সর্বোচ্চ হার।

রাজ্যভিত্তিক সাক্ষরতার হার 
সাক্ষরতার হার রাজ্য থেকে রাজ্যে বিভিন্ন হয়ে থাকে। ২০১৮ এর প্রাক্কলন অনুযায়ী কেরালা রাজ্যে সাক্ষরতার হার ৯৩.৯১ শতাংশ। এটি সর্বোচ্চ হার। নিম্নের তালিকাটি সাক্ষরতার হার অনুযায়ী ভারতের রাজ্য ও কেন্দ্রশাসিত অঞ্চলগুলির তালিকা।  এই তালিকা ২০০১ ও ২০১১ সালের আদমশুমারির ভিত্তিতে গঠিত; তবে নবগঠিত রাজ্য তেলেঙ্গানা ও অন্ধ্রপ্রদেশের সাক্ষরতা হার দ্য টাইমস অব ইন্ডিয়ার রিপোর্টেরর ভিত্তিতে দেওয়া হল।

টীকা

তথ্যসূত্র 

ভারতের রাজ্য ও কেন্দ্রশাসিত অঞ্চল সম্পর্কিত তালিকা
ভারতে স্বাক্ষরতার হার
দেশের প্রশাসনিক বিভাগসমূহের ক্রমের তালিকা
পেল

কয়েকটি পুরুষ মেরুদণ্ডী ও অমেরুদণ্ডী প্রাণীর বাহ্যিক যৌনাঙ্গ। এটি একটি জননাঙ্গও বটে যা যৌনমিলন এর সময় প্রবেশকারী অঙ্গ হিসাবে কাজ করে। আবার ইউথেরিয়া স্তন্যপায়ীদের ক্ষেত্রে এটি বাহ্য রেচনাঙ্গ হিসাবেও কাজ করে। শিশ্ন সাধারণত স্তন্যপায়ী, সরীসৃপ ও পাখিদের দেহে দেখা যায়।

মানুষের পেল 

এটি নলাকার, স্পঞ্জের মত উত্তোলিত পেশি এবং রক্তজালক দিয়ে গঠিত।এটি প্রিপিউস নামে নরম চামড়া দিয়ে ঢাকা থাকে যা সাধারণত যৌনমিলনের সময় আঘাতে কিছুটা খুলে যায়। শিশ্নের সহায়তায় শুক্রাশয়ে উৎপাদিত শুক্র যোনিপথ দিয়ে স্ত্রীযোনিতে স্থানান্তরিত হয়।

তথ্যসূত্র 

মানবদেহ
রুশ উইকিপিডিয়া

রুশ উইকিপিডিয়া () হল উইকিপিডিয়ার রুশ ভাষা সংস্করণ। বর্তমানে রুশ উইকিপিডিয়ায়  নিবন্ধ রয়েছে। রুশ উইকিপিডিয়া চালু করা হয় ২০ মে ২০০১ তারিখে। ২০১৫ অক্টোবরে রুশ উইকিপিডিয়ায় নিবন্ধের সংখ্যায় ষষ্ঠ বৃহত্তম উইকিপিডিয়া হয়ে ওঠে এবং পঞ্চম সর্বোচ্চ সম্পাদিত।

রুশ উইকিপিডিয়া হচ্ছে সিরিলীয় লিপিতে লেখা বৃহত্তম উইকিপিডিয়া, বা রোমান লিপি ছাড়া অন্য একটি লিপিতে সর্বচ্চ লেখা ও বৃহত্তম।

তথ্যসূত্র

বহিঃসংযোগ 

রুশ উইকিপিডিয়া 

২০০১-এ প্রতিষ্ঠিত ইন্টারনেট সম্পত্তি
রুশ ওয়েবসাইট
ভাষা অনুযায়ী উইকিপিডিয়া
গণপ্রজাতন্ত্রী মলোসশিয়া

মলোসশিয়া বা গণপ্রজাতন্ত্রী মলোসশিয়া একটি ক্ষুদ্র দেশ যার প্রতিষ্ঠাতা হচ্ছে কেভিন বাউঘ এবং এটা নেভাদার ডেটনে অবস্থিত। যদিও গণপ্রজাতন্ত্রী মলোসশিয়াকে দেশ হিসেবে দাবী করা হয় কিন্তু যুক্তরাষ্ট্র বা অন্য কোন দেশ আনুষ্ঠানিকভাবে একে দেশ হিসেবে স্বীকৃতি দেয়নি।

০.০১ একর জমির উপর স্থাপিত বাউঘের বাড়ি যা গভর্নমেন্ট হাউজ নামে পরিচিত এবং পার্শ্ববর্তী ১.৩ একর অঞ্চল নিয়ে দেশটি গঠিত। মলোসশিয়া শব্দটি স্প্যানিশ শব্দ মররো থেকে এসেছে যা অর্থ ছোট পাথুরে পাহাড়।

ইতিহাস

দাবী
গণপ্রজাতন্ত্রী মলোসশিয়া যুক্তরাষ্ট্রের মাঝে অবস্থিত একটি স্বাধীন দেশ হিসেবে দাবী করে। এবং একটি স্বাধীন দেশের মত সরকার ব্যবস্থা প্রণয়ন করেছে। ২০০২ সালে মলোসশিয়া সমলিঙ্গিক বিবাহকে বৈধ ঘোষণা করেছে।

তথ্যসূত্র 

নেভাডা
১৯৯৯-এ প্রতিষ্ঠিত রাষ্ট্র ও অঞ্চল
ক্ষুদ্রজাতি
ঘোড়াউত্রা নদী

ঘোড়াউত্রা নদী বাংলাদেশের উত্তর-পূর্বাঞ্চলের কিশোরগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৪৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘোড়াউত্রা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৬।

উৎপত্তি 
ঘোড়াউত্রা নদীর উৎপত্তি হয়েছে কিশোরগঞ্জ জেলার মিঠামইন উপজেলার ধনু নদী থেকে। উৎপত্তির পর দক্ষিণমুখো হয়ে এই জেলারই বাজিতপুর উপজেলায় মেঘনা ও কালনীর সঙ্গমে মিলিত হয়েছে। মিঠামইন থেকে বেরিয়ে এটি নিকলী উপজেলা শহরের পূর্ব পাশ দিয়ে প্রবাহিত হয়েছে।

অন্যান্য তথ্য
নদীর তীরে গড়ে উঠেছে মিঠামইন উপজেলা। নদীটিতে জোয়ার ভাটার প্রভাব রয়েছে, তবে লবণাক্ততা নেই। নদীতে সারাবছরই পানি থাকে। নদী তীরবর্তী এলাকাগুলো সাধারণত বন্যায় প্লাবিত হয় না। পানির গড় গভীরতা শুকনো মৌসুমেও ১০ মিটারের কম নয়। আর বর্ষা মৌসুমে বেড়ে দাঁড়ায় ১৭ মিটারে। এই নদীর গভীরতা ১৭ মিটার। নদী অববাহিকার আয়তন ১৬১৯ বর্গকিলোমিটার।

শিমুলতলা গ্রামের শেখ জমিদারদের সকল ঘোড়া শিমুলতলা থেকে পূর্ব দিকে একটি নদ এ পানি খেত বলে ওই নদের নাম ঘোড়াউত্রা এবং এর সংলগ্ন গ্রামের নাম ঘোড়াদাড়া হিসেবে পরিচিতি লাভ করে বলে জনশ্রুতি রয়েছে।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

কিশোরগঞ্জ জেলার নদী
নিকলী উপজেলা
অষ্টগ্রাম উপজেলা
ভারতের রাজ্য ভিত্তিক জাতীয় সড়কের তালিকা



অন্ধ্রপ্রদেশ

অসম

জম্মু ও কাশ্মীর

আন্দামান ও নিকোবর দ্বীপপুঞ্জ

উত্তরাঞ্চল

উত্তর প্রদেশ

তামিলনাড়ু

সিক্কিম

রাজস্থান

পুদুচেরি

পাঞ্জাব

ওড়িশা

নাগাল্যান্ড

মিজোরাম

মেঘালয়

মণিপুর

মহারাষ্ট্র

মধ্য প্রদেশ

কেরালা

কর্ণাটক

ঝাড়খণ্ড

পশ্চিম বঙ্গ 

ভারতের ভূগোল
যোগাযোগ ব্যবস্থা
সরকারি জসমুদ্দিন কাজী আব্দুল গনি কলেজ

সরকারি জসমুদ্দিন কাজী আব্দুল গনি কলেজ বাংলাদেশের লালমনিরহাট জেলার একটি পুরোনো ও ঐতিহ্যবাহী শিক্ষাপ্রতিষ্ঠান। লালমনিরহাট জেলার পাটগ্রাম উপজেলা সদরে এই কলেজটি ১৯৬৮ সালে প্রতিষ্ঠিত প্রতিষ্ঠাতা কাজী নুরুজ্জামান (সাবেক এমপি)। কলেজটিতে বর্তমানে উচ্চ মাধ্যমিক শ্রেণি ও স্নাতক (পাস) শ্রেণিতে শিক্ষা দান করা হয়।

প্রতিষ্ঠার পটভূমি 
উত্তরাঞ্চলের সীমান্তবর্তী উপজেলা পাটগ্রামের স্থানীয় অধিবাসীদের শিক্ষার সুযোগ দানের লক্ষ্যে ১৯৬৮ সালে কলেজ স্থাপনের জন্য এলাকার বিশিষ্ট সমাজ সেবী মোঃ জসমুদ্দিন সরকার এবং কাজী আব্দুল গনী একত্রে একখন্ড জমি দান করেন; যেখানে প্রতিষ্ঠা করা হয় এই কলেজটি।

ক্যাম্পাস 
কলেজ ক্যাম্পাসটি পাটগ্রাম-বুড়িমাড়ি বাইপাস সড়কের পার্শ্বে অবস্থিত।

অনুষদ ও বিভাগসমুহ 
এই শিক্ষাপ্রতিষ্ঠানে ২ বছর মেয়াদী উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়।

উচ্চ মাধ্যমিক শ্রেণী 
 মানবিক বিভাগ
 বিজ্ঞান বিভাগ
 ব্যবসায় শিক্ষা বিভাগ

স্নাতক (পাস) শ্রেণী 
 কলা অনুষদ
 সমাজ বিজ্ঞান অনুষদ
 ব্যবসায় শিক্ষা অনুষদ

সহশিক্ষা কার্যক্রম 
কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:
 বি. এন. সি. সি. - মহাস্তানগড় রেজিমেন্ট এর অধীনে এই কলেজে বাংলাদেশ ন্যাশনাল ক্যাডেট কোর-এর একটি পুরুষ প্লাটুন রয়েছে। 
 রোভার স্কাউট - বাংলাদেশ স্কাউটস-এর অধীনে এই কলেজে একটি রোভার স্কাউট ইউনিট রয়েছে।
 রেড ক্রিসেন্ট - বাংলাদেশ রেড ক্রিসেন্ট সোসাইটি-এর অধীনে এই কলেজে একটি রেড ক্রিসেন্ট ইউনিট রয়েছে।

তথ্যসূত্র

বহিঃসংযোগ 
 'সরকারি জসমুদ্দিন কাজী আব্দুল গনি কলেজ'-এর তথ্য বাতায়ন।

১৯৬৮-এ প্রতিষ্ঠিত শিক্ষাপ্রতিষ্ঠান
লালমনিরহাট জেলার মহাবিদ্যালয়
লিকুদ

লিকুদ () ইসরায়েলের অন্যতম প্রধান কেন্দ্র-ডানপন্থী রাজনৈতিক দল। প্রাতিষ্ঠানিকভাবে এ দলটি লিকুদ-ন্যাশনাল লিবারেল মুভমেন্ট নামে পরিচিত। ধর্মনিরপেক্ষ দল হিসেবে ১৯৭৩ সালে এটি প্রতিষ্ঠিত হয়। মেনাখেম বেগিন কয়েকটি ডানপন্থী ও উদারবাদী দলগুলোকে একত্রিত করে এ দল প্রতিষ্ঠা করেন। দলের সদস্যদেরকে প্রায়শঃই ‘লিকুদনিক’ () নামে পরিচিতি ঘটানো হয়ে থাকে। ২০১৪ সাল পর্যন্ত দলে সংস্কারবাদী ও কট্টরপন্থী - এ দুই ধারায় সদস্য রয়েছে। নেসেটে বর্তমানে লিকুদ দলের ৩০জন সদস্য রয়েছে। দলের বর্তমান সভাপতি হিসেবে বেঞ্জামিন নেতানিয়াহু দায়িত্ব পালন করছেন।

ইতিহাস 
১৯৭৭ সালের নির্বাচনে নিরঙ্কুশ সংখ্যাগরিষ্ঠতা লাভ করে দলটি। ফলে, দেশের রাজনৈতিক ইতিহাসের মোড় অনেকাংশেই ঘুরে যায়। এরফলে প্রথমবারের মতো বামপন্থীরা তাদের ক্ষমতা হারাতে বাধ্য হয়। ১৯৮০-এর দশকের অধিকাংশ সময় দেশ শাসন করলেও ১৯৯২ সালে নেসেটের সংসদীয় নির্বাচনে পরাজিত হয়। অক্টোবর, ১৯৮৩ সালে মেনাখেম বেগিন পদত্যাগ করার পর প্রধানমন্ত্রী আইজাক শামির দলীয় প্রধান হন। ১৯৯৬ সালের নির্বাচনে জয়ের পর লিকুদের প্রার্থী বেঞ্জামিন নেতানিয়াহু প্রধানমন্ত্রীর দায়িত্ব লাভ করেন। কিন্তু, ঐ সরকারের বিশ্বাসযোগ্যতা না থাকায় ১৯৯৯ সালের নির্বাচন আহ্বান করতে হয় ও এহুদ বারাকের নেতৃত্বাধীন এক ইসরায়েল জোটের কাছে হেরে যায়। এরফলে নেতানিয়াহু’র পরিবর্তে এরিয়েল শ্যারন স্থলাভিষিক্ত হন। প্রধানমন্ত্রীর পদত্যাগের পর ২০০১ সালে নির্বাচন অনুষ্ঠিত হয়। ২০০৩ সালের নির্বাচনে দলটি রেকর্ডসংখ্যক আসন পায়। ২০০৫ সালে দলটি বিভক্ত হয়ে যায়। শ্যারন দল ত্যাগ করে কাদিমা দল প্রতিষ্ঠা করেন। এরফলে ২০০৬ সালের নির্বাচনে দলটি চতুর্থ স্থান দখল করে ও নেসেটে ২৮ আসন হারায়। ২০০৯ সালের নির্বাচনের পর পনেরটি আসন ফিরে পায় ও দলের নিয়ন্ত্রণভার দখল করে। ডানপন্থী ইসরায়েল বেইতেইনু ও শাস দলের সাথে জোটবদ্ধ হয়ে সরকার গঠন করেন। এরপর থেকেই তিনি প্রধানমন্ত্রীর দায়িত্ব পালন করছেন এবং প্রত্যেক নির্বাচনেই শীর্ষ ভোট সংগ্রাহকের মর্যাদা পাচ্ছে।

১৯৮৪ সালের নির্বাচনে শামির পরাজিত হলেও অ্যালাইনমেন্ট দল নিজেরা সরকার গঠন করতে না পারায় লিকুদ দলের সাথে জাতীয় ঐকমত্যের সরকার গঠন করে। ঐ সময় পেরেজ প্রধানমন্ত্রী ও শামির পররাষ্ট্রমন্ত্রী হন। দুই বছর পর তাঁরা উভয়েই পদ পরিবর্তন করেন। ১৯৯২ সালে লেবার দলের কাছে পরাজিত হলে শামির অবসর নেন। তাঁর স্থলাভিষিক্ত হন বেঞ্জামিন নেতানিয়াহু। আইজাক রবিন নিহত হলে মে, ১৯৯৬ তৃতীয় লিকুদ দলীয় প্রধান হিসেবে প্রধানমন্ত্রী হন। দলীয় নেতৃত্বের প্রশ্নে ৩১ জানুয়ারি, ২০১২ তারিখে নির্বাচন অনুষ্ঠিত হয়। এতে নেতানিয়াহু ফেইলিনকে পরাভূত করেন।

দলীয় প্রধান 
মেনাখেম বেগিন, ১৯৭৩-১৯৮৩
আইজাক শামির, ১৯৮৩-১৯৯৩
বেঞ্জামিন নেতানিয়াহু, ১৯৯৩-১৯৯৯
এরিয়েল শ্যারন ১৯৯৯-২০০৫
বেঞ্জামিন নেতানিয়াহু, ২০০৫-বর্তমান

তথ্যসূত্র

আরও দেখুন 
 গোল্ডা মেয়ার
 মেনাখেম বেগিন
 আল-আকসা মসজিদ

বহিঃসংযোগ 

Official website 

Likud Nederland  
Likud Knesset website
Likud - fact file at Ynetnews

লিকুদ
ইসরায়েলের রাজনৈতিক দল
১৯৭৩-এ প্রতিষ্ঠিত
ইসরায়েলের রক্ষণশীল দল
বেইতার
১৯৭৩-এ প্রতিষ্ঠিত রাজনৈতিক দল
জাতীয় উদারপন্থী দল
জাতীয় রক্ষণশীল দল
ডানপন্থী জনতুষ্টিবাদী দল
"হ্যাপি" ইন গালোসেস

"হ্যাপি" ইন গালোসেস হচ্ছে আমেরিকার রক গায়ক স্কট ওয়াইল্যান্ড এর দ্বিতীয় একক গানের অ্যালবাম। স্কট স্টোন ট্যাম্পল পাইলট ব্যান্ড ও ভেলভেট রিভোল্বার ব্যান্ড এর প্রধান ছিলেন। তার প্রথম আলবাম প্রকাশিত হয় ১৯৯৮ সালে যার নাম ছিলো "১২ বার ব্লুস"। এটি একক ডিস্ক এ প্রকাশিত হয়েছিলো।

গানের ধরন ও কথা 
একটি সাক্ষাৎকারে উইল্যান্ড বলেন, "আপনি জানেন, প্রথম অ্যালবাম ছিল যা তা আমার গত অ্যালবাম গুলোর থেকে একটু ভিন্ন মাত্রার, যেহেতু একটি সামান্য বিট দিয়ে শুরু করেছি তা চেস্টা করবো আরও দূর নিয়ে যাওয়ার। এছাড়া তিনি এমটিভি তেও একটি সাক্ষাৎকার দেন এই ব্যাপারে।

সম্প্রসারণ 
"হ্যাপি" ইন গালোসেস ছিলো একটি জনপ্রিয় ডাবল অ্যালবাম। কিন্তু বাস্তবিকপক্ষে একক অ্যালবাম থেকেই ডাবল অ্যালবাম করার অণুপ্রেরণা আসে।

বিক্রি 
"হ্যাপি" ইন গালোসেস আত্মপ্রকাশিত হয় #৯৭ এ প্রায় ১০,৫০০ কপি অ্যালবাম বিক্রি করে তাও আবার প্রথম সপ্তাহে। এতে আয় করে প্রায় ৩.৫ থেকে ৫ কোটি ডলার।

গানের তালিকা 
২০০৮ সালের অক্টোবরে amazon.com এই গানগুলি তাদের বিক্রয় তালিকায় আনে। সেখানে আই-টিউন হিসাবে গানগুলি প্রকাশ পায়।

সদস্যগণ 
 স্কট ওয়েইল্যান্ড- প্রধান গায়ক ও কীবোর্ড
 ডং গ্রিন - বেস গিটার
 আরডিন ইয়ং - ড্রামস
 মাইকেল ওয়েইল্যান্ড - ড্রামস
 মাট ও'কন্নর - ড্রামস
 জোসেফ পেক আকা পানহেড - স্টেল্প্যান

তালিকা 
অ্যালবাম - বিলবোর্ড (উত্তর আমেরিকা)

একক– বিলবোর্ড (উত্তর আমেরিকা)

Notes 

ইংরেজি ভাষার অ্যালবাম
২০০৮-এর অ্যালবাম
কাসুনিয়াতান মসজিদ

কাসুনিয়াতান মসজিদ (Indonesia Masjid Kasunyatan) ইন্দোনেশিয়ার বানতেনের কাসুনিয়াতান গ্রামে অবস্থিত একটি ছোট মসজিদ। ১৫৭০ এবং ১৫৯৬  সালের মধ্যে স্থাপিত মসজিদটি ইন্দোনেশিয়ার সবচেয়ে পুরানো মসজিদগুলোর একটি। মসজিদটি পুরাতন বানতেনের খুব নিকটেই অবস্থিত এবং ১৬তম শতাব্দিতে বানতেনে ইসলামী শিক্ষা পাঠদানের অন্যতম কেন্দ্র হিসেবে বিবেচিত হয়। মসজিদটি ১৯৩২ সাল ডাচ ঔপনেবেশিক আমলে পুরাতন ঐতিহ্যের মযাদা লাভ করে। বতমানে এই মযাদা এখনো কাছে কিনা তা অজানা রয়ে গেছে।

ইতিহাস
পুরাতন বানতেনে অবস্থিত মসজিদগুলোর মধ্যে কাসুনিয়াতান মসজিদটি অন্যতম; অন্য মসজিদগুলো হল বানতেন শাহী মসজিদ এবং কানারি মসজিদ। পুরান বানতেনে অবশিষ্ট অন্য মসজিদগুলোও রয়েছে, যেমন পেকিনান তিনগি মসজিদ, যার গম্ভুজ নষ্ট হয়ে গেছে, ইতিমেধ্যেই ধ্বংসে হয়ে যাওয়া ক্রাতন কাইবন মসজিদ এবং কোজা মসজিদের অবশিষ্টাংশ।

কাসুনিয়াতান মসজিদটি কিয়াই দুকুহ, সুলতান মৌলানা মুহাম্মদের শিক্ষক এবং বানতেনের ইসলামি চিন্তা বিষয়ক দলের নেতা, কর্তৃক প্রতিষ্ঠিত হয়। কিয়াই দুকুহ, যিনি পানগেরান কাসুনিয়াতান উপাধি লাভ করেন, নিজের নামে গ্রামের এবং মসজিদের নামকরণ করেন। মসজিদটি কাসুনিয়াতানের ইসলামি সাধকদের ইবাদত আদায়ের জন্য নিমিত হয়েছিল।  মসজিদটির প্রতিষ্ঠা তারিখ বিভিন্ন ধরনের মতভেদ রয়েছে, তবে মসজিদটি মৌলানা ইউছুফ এর রাজত্বকালে প্রতিষ্ঠিত হয়েছিল, যা ১৫৭০ এবং ১৫৯৬ এর মাঝামাঝি সময়ের মধ্যে।

মসজিদ কমপ্লেক্স

কাসুনিয়াতান মসজিদটি  কাসুনিয়াতন গ্রামে অবস্থিত, যা পুরানো বানতেনের ক্রাতন কাইবোন থেকে ৫০০ মিটার দক্ষিণে।
মসজিদ কমপ্লেক্সটি পশ্চিম, দক্ষিণ এবং পূর্বদিকের তিনটি ফটকসহ বড় প্রাচীর দ্বারা বেষ্টিত। পশ্চিম ফটকটি মসজিদ কমপ্লেক্সের উত্তরে অবস্থিত সমাধির মূল ফটক হিসেবে ব্যবহৃত হয়ে থাকে। এই ফটকটি উত্তরের সমাধিস্থল এবং পূর্বের সমাধিস্থলের মাঝে সীমানা প্রাচীর হিসেবে কাজ করে। দক্ষিণের ফটকটি মসজিদের পূর্বপাশে অবস্থিত সমাধি এলাকার প্রবেশ পথ হিসেবেও ব্যবহার করা হয়।

আরা দেখুন

পুরাতন বানতেন
ইন্দোনেশিয়ার মসজিদের তালিকা

তথ্যসূত্র

কার্যকরী লিংক

মসজিদ স্থাপত্য
১৬শ শতাব্দীর মসজিদ
আত-তাকওয়া মসজিদ

আত-তাকওয়া মসজিদ () তাইওয়ানের দায়ুন জেলার তাওয়ুন শহরে অবস্থিত একটি মসজিদ। এটি তাইওয়ানের সতেরতম এবং আধুনিক শৈলীতে নিমাণকৃত মসজিদ।

ইতিহাস 

মসজিদটির উন্নয়ন কাজ একটি ইন্দোনেশীয়-তাইওয়ানী পরিবার শুরু করেন যাদের একটি ইন্দোনেশীয় দোকান ছিল যেখানেকার কারখানায় বা গৃহস্থালী কাজে অধিকাংশ ইন্দোনেশীয় শ্রমিক নিয়োজিত ছিল।তারা নিজেদের দোকানের পাশেই মসজিদ নিমাণের জন্য একটি খালি জায়গা ক্রয় করেন।তহবিল এবং বিভিন্ন প্রতিষ্ঠান থেকে ধার নেয়া অথের সাহায্যেই তারা এক বছরের মধ্যেই মসজিদটি নিমাণ কাজ সম্পন্ন করেন।মসজিদটি আনু্ষ্ঠানিকভাবে ২০১৩ এর ৯ জুন উদ্বোধন করা হয়।

কার্যক্রম 
মুসলমানদের নিয়মিত পাঁচ ওয়াক্ত সালাত আদায়ের পাশাপাশি, মসজিদটিতে নিয়মিত বিভিন্ন বিষয়ে পাঠদান করা হয়, যেমন মান্দারিন ভাষা।

স্থাপত্যশিল্প 

১৩০ বগ মিটারের মসজিদটির দৈঘ্য ২৬ মিটার এবং প্রস্থ ৫ মিটার।মসজিদটি তিনতলা বিশিষ্ট, প্রথম তলা পুরুষদের সালাত আদায়ের জন্য, দ্বিতীয় তলা মহিলাদের সালাত আদায়ের জন্য এবং তৃতীয় তলা পাঠদান এবং শয়নকক্ষের জন্য ব্যবহার করা হয়।

যাতায়াত ব্যবস্থা 

টিএইচএসআর তাওয়ুন স্টেশনের তাইওয়ান হাই স্পীড ট্রেনের মাধ্যমে উত্তর পশ্চিমে দিক দিয়ে আত-তাকওয়া মসজিদে প্রবেশ করা যায়। ভবিষ্যতে দায়ুন স্টেশনের তাওয়ুন মেট্রোর মাধ্যমে মসজিদটি আরো নিকটে চলে আসবে।

আরো দেখুন 
 তাইওয়ানে ইসলাম
 চীনা মুসিলম এসোসিয়েশন
 চীনা তরুণ মুসলিম লীগ
 তাইওয়ানের মসজিদের তালিকা

তথ্যসূত্র 

তাইওয়ানের মসজিদ
মসজিদ স্থাপত্য
২০১৩-এ সম্পন্ন মসজিদ
২০১৩-এ তাইওয়ানে প্রতিষ্ঠিত
আতর

আতর হল ভেষজ উৎস থেকে উৎপাদিত সুগন্ধী বিশেষ। আতর শব্দটি পারসি শব্দ ইতির থেকে এসেছে, যার অর্থ সুগন্ধি। আতর হলো মুসলমানদের ব্যবহৃত সুগন্ধি দ্রব্য। যেকোনো ধর্মীয় অনুষ্ঠানে বা নামাজে যাবার আগে আতর ব্যবহার করা হয়। পুরুষদের জন্য একমাত্র হালাল সুগন্ধি হল আতর। আর মৃতের একমাত্র প্রসাধনও আতর।

ইতিহাস 

প্রাচীনকালে মিশরীয়রা সুগন্ধি তৈরীতে প্রসিদ্ধ ছিল।

২৪০০ বছর আগে আরবে সুগন্ধী তৈরী শিল্পের তথ্য পাওয়া যায় হিরোডোটাস এর লেখা দি হিস্টোরি অব হিরোডটাস বইয়ে।

বিভিন্ন গাছপালা এবং ফুল থেকে নির্য়াস সংগ্রহ করে বিভিন্ন তেলের সাথে মিশিয়ে আতর তৈরি করা হত। পরবর্তীতে বিখ্যাত মুসলিম চিকিৎসক আল শেখ আল-রইস নানরকম সুগন্ধি তৈরীর প্রক্রিয়ায় উদ্ভাবন করেন। পাতন পদ্ধতির সাহায্যে সুগন্ধি তৈরীতে তিনি ছিলেন অন্যতম পথিকৃৎ।

ইবনে আল-বাইতার একজন আল-আন্দালুসিয়ান (মুসলিম ইবেরিয়া) চিকিৎসক, ফার্মাসিস্ট এবং রসায়নবিদ (১১৮৮-১২৪৮) ,অত্যাবশ্যকীয় তেল উৎপাদনের জন্য ব্যবহৃত কৌশল এবং পদ্ধতির উল্লেখ লিপিবদ্ধ করেন।

ইয়েমেনে, ইয়েমেনের রানী আরওয়া আল-সুলাইহি একটি বিশেষ জাতের আতর প্রবর্তন কর। এই ধরনের আতর পাহাড়ি ফুল থেকে প্রস্তুত করা হতো এবং আরবের রাজাদের উপহার হিসেবে দেওয়া হতো।

ফাইজির মতে আকবরের সময়ে যে ছালগুলি ব্যবহার করা হত, সেগুলো ছিল ঘৃতকুমারী, চন্দন এবং দারুচিনি। গন্ধরস এবং লোবানের মতো রজন, কস্তুরী এবং আনবরের মতো প্রাণীজ পদার্থ, বিশেষ গাছের শিকড় এবং আরও কয়েকটি মশলা সহ ব্যবহৃত হত। আওধের শাসক গাজী-উদ-দীন হায়দার শাহ তার শোবার ঘরের চারপাশে আতরের ফোয়ারা তৈরি করেন।

আতরশিল্প 

আগর-আতর একটি প্রাকৃতিক সুগন্ধি পণ্য। এ আগর-আতর শিল্প বর্তমানে বাংলাদেশের সিলেটের মৌলভীবাজার জেলার বড়লেখা উপজেলায় অবস্থিত। বাংলাদেশ সরকারের এক জেলা এক পণ্য হিসেবে মৌলভীবাজার জেলায় একে বেছে নেয়া হয়েছে। এখানে রয়েছে প্রায় ২০০টির মতো ছোট-বড় কারখানা। এখানকার উৎপাদিত আগর-আতর শতভাগ বিদেশে রপ্তানি হয় এবং দেশে বৈদেশিক মুদ্রা অর্জিত হয়। সিলেট বিভাগের পাহাড়ে এখনো আতরের চাষ হয়। স্থানীয়রা ওইসব পাহাড়কে আতর পাহাড় বলে ডাকেন। আতর পাহাড়ে সারি সারি আগর গাছ। বয়স্ক গাছে দা দিয়ে কুপিয়ে রেখে দিলে সেখান থেকে রক্তের মতো ঘনরস পড়ে। গাছের সেই রস থেকেই পরে তৈরি হয় আতর।

চিত্রশালা

তথ্যসূত্র 

সুগন্ধি
সাজগোজ
ভারতীয় সংস্কৃতি
দেশী সংস্কৃতি
তাইচুং মসজিদ

তাইচুং মসজিদ () তাইওয়ানের নানতুন জেলার তাইচুং এ অবস্থিত একটি মসজিদ। তাইওয়ানে নির্মিতব্য চতুর্থ মসজিদ এটি।

ইতিহাস
১৯৪৯ সালে চীনা সামরিক যুদ্ধ শেষে চীনা মাইনল্যান্ডের সাথে জাতীয়তাবাদী সরকার (চীনা)’র পালিয়ে যাওয়ার পরও কিছু চীনা মুসলিম তাইচুং এ বসবাস করছিলেন। নিজেদের ইবাদতের জন্য স্থানের প্রয়োজন হয়ে পড়লে, মুসলিমরা তাদের কিছু ঘরে তাদের সালাত আদায় করত। তারা যেসব কক্ষে সালাত আদায় করত তাদের মধ্যে অন্যতম কক্ষটি ছিল ইয়োলাউ(耆于老)।   ইবাদতকারীর সংখ্যা বৃদ্ধির সাথে সাথে, এই ধরনের ছোট কক্ষগুলোতে একসাথে সালাত আদায় করা অসম্ভব হয়ে পড়ে।

প্রথম ভবন

১৯৫১ সালে তারা নতুন একটি মসজিদ নির্মাণ করার জন্য সৌদি আরব সরকারসহ বিভিন্ন প্রতিষ্ঠান থেকে আর্থিক সহযোগিতা নিয়ে একটি তহবিল গঠন করে।]]. তারা তাইচুং মসজিদ নির্মাণের জন্য দক্ষিণ তাইচুং জেলার ঝংজিয়াও রোডের ১৬৫ নং লাইনের ১২ নং এর জাপানি শৈলীতে তৈরী ভবনটিকে পছন্দ করে।. ঐ ভবনটির আয়তন ছিল ১৩০ বর্গ মিটার।. ১৯৭৫ সালের এপ্রিলে সৌদি আরবের যোগাযোগ মন্ত্রনালয়ের কর্মকর্তা মসজিদটি দেখতে যান এবং তিনি মসজিদের মেরামতের দুর্দশা দেখে নতুন একটি জায়গায় তাইচুং মসজিদ পুনরায় নির্মাণের জন্য চীনা মুসলিম এসোসিয়েশনকে একটি তহবিল গঠন করে দেন।

বর্তমান ভবন
অর্থনৈতিক দুরাবস্থার কারণে, ১৯৮৯ এর মে পর্যন্ত তাইচুং মসজিদ নির্মাণ প্রকল্পের কাজ স্থগিত হয়ে যায়। অতিরিক্ত ভবন এবং ধাতব সামগ্রীসহ ১৯৯৪ সালে বর্তমানে দক্ষিল দাদুন রোডে大燉南路) অবস্থিত যে মসজিদটি ব্যবহৃত হচ্ছে তার সমগ্র নির্মাণ প্রকল্পের কাজ সম্পন্ন হয়।

কার্যক্রম
দুই ঈদের সালাতসহ নিয়মিত পাঁচ ওয়াক্ত সালাত মসজিদটিতে আদায় করা হয়ে থোকে।]]. মসজিদটিতে অবস্থিত পাঠাগার ইসলাম বিভিন্ন বিষয় সর্ম্পকে সাধারণ মানুষকে অবহিত করার কাজে ব্যবহৃত হয়ে থাকে।

১৯৯৭ সালে, শান ইয়াউকে, মায়ানমারের চীনা মুসলিম, মসজিদ কর্তৃপক্ষ পেশ ইমাম হিসেবে নিয়োগ দেই। তিনি মিশরের কায়রোতে অবস্থিত আল আযহার বিশ্ববিদ্যালয় থেকে ইসলামিক আইন বিষয়ের উপর স্নাতক ডিগ্রী অর্জন করেন। তার দায়িত্ব ছিল ধর্মীয় অনুষ্ঠান এবং তহবিল গঠন করা। তার সময়ে তিনি খুবই বলিষ্টভাবে ইসলামের বিভিন্ন বিষয় প্রচার করেন।

স্থাপত্যশৈলী

১৯৯০ এ মসজিদের পরিচালনা পরিষদের পুননির্বাচনের পর, তারা মসজিদের সংস্কার কাজ করেন, যেখানে ছিল তিনতলা বিশিষ্ট ভবন, ইসলামি দোকান, ইসালামি রেস্টুরেন্ট, শয়নকক্ষ এবং ইমামদের জন্য থাকার ঘর, পাঠদান কক্ষ এবং মুসলিম গোরস্থান।

যাতায়াত
তাইওয়ান রেলওয়ে প্রশাসনের দাকিং স্টেশন থেকে উত্তর দিক হতে তাইচুং মসজিদের প্রবেশ করা যায়।

আরও দেখুন
তাইওয়ানে ইসলাম
চীনা মুসলিম এসোসিয়েশন
চীনা তরুণ মুসলিম লীগ
তাইওয়ানের মসজিদের তালিকা

তথ্যসূত্র

তাইওয়ানের মসজিদ
অ্যাশ কিং

অ্যাশ কিং বা আশুতোষ গাঙ্গুলী হলেন একজন ভারতীয় বাঙ্গালী গায়ক। তার জন্ম লন্ডনে। তিনি হিন্দি চলচ্চিত্র দিল্লি ৬-এ গান গেয়ে সবার নজর এ আসেন।

কর্মজীবন 
ক্যারিয়ার এর শুরুতে তিনি বিখ্যাত সঙ্গীত পরিচালক এ. আর. রহমান এর সঙ্গীত পরিচালনায় দিল্লি ৬ নামের একটি ছবিতে গান করেন। আর এই গান দিয়ে তিনি সবার নজরে চলে আসেন।

চলচ্চিত্রের তালিকা

তথ্যসূত্র

বহিঃসংযোগ 
 অ্যাশ কিং জন্য অফিসিয়াল ওয়েবসাইট 
 

১৯৭৯-এ জন্ম
জীবিত ব্যক্তি
ভারতীয় নেপথ্য গায়ক
কলকাতার ব্যক্তি
লন্ডনের ব্যক্তি
বলিউডের নেপথ্য সঙ্গীতশিল্পী
ভারতীয় বংশোদ্ভূত ব্রিটিশ মানুষ
লন্ডনের সঙ্গীতশিল্পী
২১শ শতাব্দীর ইংরেজ সঙ্গীতশিল্পী
দ্য টেন কমান্ডমেন্টস (১৯২৩-এর চলচ্চিত্র)

দ্য টেন কমান্ডমেন্টস ১৯২৩ সালে নির্মিত মার্কিন নির্বাক চলচ্চিত্র। সেসিল বি ডিমিল নির্মিত ও পরিচালিত এই মহাকাব্যিক চলচ্চিত্রের কাহিনী লিখেছেন জেনি ম্যাকারসন। দুই অংশে বিভক্ত ছবিটির প্রথম অংশে রয়েছে বাইবেলে বর্ণিত মূসার নেতৃত্বে মিশরীয়দের দাসত্ব হতে ইস্রায়েলীয়দের প্রস্থানের কাহিনী অপর অংশে বর্তমান সময়ের দুই ভাই ও তাদের জীবনে টেন কমান্ডমেন্ট্স (দশ আজ্ঞা)র প্রভাব ও পরিনতির কাহিনী।

স্পেশাল ইফেক্টে টেকনিকালার প্রসেস২ এর ব্যবহার আর বাইবেলে বর্ণিত লোহিত সাগর বিভক্ত করার মত দৃশ্য তৈরি করার কারণে ব্যয়বহুল ছবিটি রিলিজের সাথে সাথেই বক্স-অফিসে ব্যপক সাড়া জাগাতে সক্ষম হয়। এটি সেসিল বি ডিমিল'র বাইবেলের কাহিনির উপর নির্মিত চলচ্চিত্র ত্রয়ীর প্রথম ছবি। অন্য দুটো হচ্ছে দ্য কিং অব কিংস (১৯২৭) এবং দ্য সাইন অফ দ্য ক্রস (১৯৩২)

কাহিনী 
পৌরাণিক তকমা থাকা সত্ত্বেও, মুসার কাহিনির ব্যাপ্তি মাত্র ছবির এক তৃতীয়াংশ পর্যন্ত। তারপর ছবির কাহিনী বর্তমান সময়ে দশ আজ্ঞা মেনে জীবন দর্শনের উপর চলে আসে। দু ভাই জন ও ড্যানি, তাদের জীবনের দর্শনও বিপরীত। জন মায়ের নির্দেশ মত দশ আজ্ঞা মেনে নিতান্ত দরিদ্র ছুতার হিসেবে জীবন ধারণ করে অপর দিকে ড্যানি যে সকল কিছুর বিনিময়ে হলেও উপরে উঠতে চায়। ছবিতে তার অনৈতিকতার পরিনতিতে যে সর্বনাশা পরিনাম ডেকে আনে তা দেখানো হয়েছে।

তথ্যসূত্র

মার্কিন নাট্য চলচ্চিত্র
মার্কিন সাদাকালো চলচ্চিত্র‎
১৯২৩-এর চলচ্চিত্র
ইহুদি ও ইহুদিধর্ম সম্পর্কে চলচ্চিত্র
সান ফ্রান্সিস্কোতে ধারণকৃত চলচ্চিত্র
বিবাচনকৃত চলচ্চিত্র
১৯২০-এর দশকের মার্কিন চলচ্চিত্র
১৯২৩-এর নাট্য চলচ্চিত্র
মার্কিন মহাকাব্যিক চলচ্চিত্র
মার্কিন নির্বাক পূর্ণদৈর্ঘ্য চলচ্চিত্র
ক্যালিফোর্নিয়ায় ধারণকৃত চলচ্চিত্র
লস অ্যাঞ্জেলেসে ধারণকৃত চলচ্চিত্র
প্যারামাউন্ট পিকচার্সের চলচ্চিত্র
চলচ্চিত্রে ধর্মীয় বিতর্ক